CELEX: 32005D0716
Language: sl
Date: 2005-10-10 00:00:00
Title: 2005/716/ES: Odločba Komisije z dne 10. oktobra 2005 o določitvi okvirne dodelitve finančnih sredstev za vinsko leto 2005/2006 državam članicam glede na določeno število hektarjev za prestrukturiranje in preusmeritev vinogradov v skladu z Uredbo Sveta (ES) št. 1493/1999 (notificirano pod dokumentarno številko K(2005) 3738)

15.10.2005   
            
            
               SL
            
            
               Uradni list Evropske unije
            
            
               L 271/45
            
         
      ODLOČBA KOMISIJE
   
   z dne 10. oktobra 2005
   o določitvi okvirne dodelitve finančnih sredstev za vinsko leto 2005/2006 državam članicam glede na določeno število hektarjev za prestrukturiranje in preusmeritev vinogradov v skladu z Uredbo Sveta (ES) št. 1493/1999
   (notificirano pod dokumentarno številko K(2005) 3738)
   (Besedila v španskem, češkem, nemškem, grškem, angleškem, francoskem, italijanskem, madžarskem, portugalskem, slovaškem in slovenskem jeziku so edina verodostojna)
   (2005/716/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1), in zlasti člena 14(1) Uredbe,
   ob upoštevanju naslednjega:
   
               (1)
            
            
               Pravila za prestrukturiranje in preusmeritev vinogradov so določena z Uredbo (ES) št. 1493/1999 in z Uredbo Komisije (ES) št. 1227/2000 z dne 31. maja 2000 o določitvi podrobnih pravil za izvajanje Uredbe Sveta (ES) št. 1493/1999 o skupni ureditvi trga za vino v zvezi z obsegom vinogradniških površin (2).
            
         
               (2)
            
            
               Pravila o finančnem načrtovanju in udeležbi pri financiranju ukrepov prestrukturiranja in preusmeritve iz Uredbe (ES) št. 1227/2000 določajo, da se sklicevanja na določeno proračunsko leto nanašajo na plačila, ki jih dejansko izvedejo države članice med 16. oktobrom in 15. oktobrom naslednjega leta.
            
         
               (3)
            
            
               Skladno s členom 14(3) Uredbe (ES) št. 1493/1999 se pri finančni dodelitvi sredstev med države članice upošteva delež vinogradniške površine Skupnosti v zadevni državi članici.
            
         
               (4)
            
            
               Za uporabo člena 14(4) Uredbe (ES) št. 1493/1999 se morajo finančna sredstva dodeliti glede na določeno število hektarjev.
            
         
               (5)
            
            
               Skladno s členom 13(3) Uredbe (ES) št. 1493/1999 se v regijah Cilja 1 dodeli višji prispevek Skupnosti za stroške prestrukturiranja in preusmeritve v skladu z Uredbo Sveta (ES) št. 1260/1999 z dne 21. junija 1999 o splošnih določbah o Strukturnih skladih (3).
            
         
               (6)
            
            
               Upoštevati se mora nadomestilo za izgubo dohodka vinogradnikov, ki nastane v obdobju, ko vinograd še ni roden.
            
         
               (7)
            
            
               Kadar so izdatki države članice za določeno proračunsko leto manjši od 75 % začetne dodelitve sredstev, se v skladu s členom 17(5) Uredbe (ES) št. 1227/2000 izdatki, ki naj se priznajo v naslednjem proračunskem letu, in ustrezna celotna površina znižajo za tretjino razlike med tem pragom in dejanskimi zneski, nastalimi v zadevnem proračunskem letu. Ta določba se za vinsko leto 2005/06 uporabi v Grčiji, kjer nastali stroški za proračunsko leto 2005 predstavljajo 72,63 % začetnih dodeljenih sredstev, in v Luksemburgu, kjer nastali stroški predstavljajo 74,54 % začetnih dodeljenih sredstev. Ta določba se ne uporabi za države članice, ki so v skladu s členom 17(9) Uredbe (ES) št. 1227/2000 v vinskem letu 2004/2005 prvič sodelovale v sistemu za prestrukturiranje in preusmeritev.
            
         
               (8)
            
            
               Začetna dodelitev sredstev se v skladu s členom 14(2) Uredbe (ES) št. 1493/1999 prilagodi na podlagi dejanskih izdatkov in pregledanih napovedi izdatkov, ki jih predložijo države članice ob upoštevanju cilja programa in razpoložljivih sredstev –
            
         SPREJELA NASLEDNJO ODLOČBO:
   Člen 1
   Okvirna dodeljena finančna sredstva zadevnim državam članicam za vinsko leto 2005/06 glede na določeno število hektarjev, za prestrukturiranje in preusmeritev vinogradov v skladu z Uredbo (ES) št. 1493/1999 so navedena v Prilogi k tej odločbi.
   Člen 2
   Ta odločba je naslovljena na Češko republiko, Zvezno republiko Nemčijo, Helensko republiko, Kraljevino Španijo, Francosko republiko, Italijansko republiko, Republiko Ciper, Veliko vojvodstvo Luksemburg, Republiko Madžarsko, Republiko Malto, Republiko Avstrijo, Portugalsko republiko, Republiko Slovenijo in Slovaško republiko.
   
      V Bruslju, 10. oktobra 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Aktom o pristopu iz leta 2003.
   
      (2)  UL L 143, 16.6.2000, str. 1. Uredba, kakor je bila nazadnje spremenjena z Uredbo (ES) št. 1216/2005 (UL L 199, 29.7.2005, str. 32).
   
      (3)  UL L 161, 26.6.1999, str. 1. Uredba, kakor je bila nazadnje spremenjena z Uredbo (ES) št. 173/2005 (UL L 29, 2.2.2005, str. 3).
   
      PRILOGA
      Okvirna dodelitev finančnih sredstev za vinsko leto 2005/2006
      
                  Država članica
               
               
                  Površina
                  (ha)
               
               
                  Dodeljena finančna sredstva
                  (EUR)
               
            
                  Češka
               
               
                  526
               
               
                  1 821 677
               
            
                  Nemčija
               
               
                  1 998
               
               
                  12 468 667
               
            
                  Grčija
               
               
                  1 249
               
               
                  8 574 504
               
            
                  Španija
               
               
                  21 131
               
               
                  151 508 106
               
            
                  Francija
               
               
                  11 380
               
               
                  106 286 269
               
            
                  Italija
               
               
                  13 874
               
               
                  99 743 891
               
            
                  Ciper
               
               
                  206
               
               
                  2 378 971
               
            
                  Luksemburg
               
               
                  10
               
               
                  76 000
               
            
                  Madžarska
               
               
                  1 331
               
               
                  10 645 176
               
            
                  Malta
               
               
                  23
               
               
                  119 973
               
            
                  Avstrija
               
               
                  1 077
               
               
                  6 574 057
               
            
                  Portugalska
               
               
                  5 747
               
               
                  44 975 908
               
            
                  Slovenija
               
               
                  153
               
               
                  2 336 740
               
            
                  Slovaška
               
               
                  299
               
               
                  2 490 063
               
            
                  Skupaj
               
               
                  59 002
               
               
                  450 000 000